LA MÚSICA, LA CULTURA , LA TRADICIÓ I LA PÓLVORA OMPLIN ALAQUÀS DE FESTA EN LA NIT DEL 4 DE SETEMBRE
05/09/2024

# LA MÚSICA, LA CULTURA , LA TRADICIÓ I LA PÓLVORA OMPLIN ALAQUÀS DE FESTA EN LA NIT DEL 4 DE SETEMBRE

*   05/09/2024
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=22221

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22221%2F0&title=Ajuntament%20d%27Alaqu%C3%A0s.%20Premsa.LA%20M%C3%9ASICA%2C%20LA%20CULTURA%20%2C%20LA%20TRADICI%C3%93%20I%20LA%20P%C3%93LVORA%20OMPLIN%20ALAQU%C3%80S%20DE%20FESTA%20EN%20LA%20NIT%20DEL%204%20DE%20SETEMBRE)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22221/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22221/05092024whatsapp_image_2024-09-05_at_15_03_23_Form_4.jpg)](https://www.alaquas.org/ficheros/documentos/2024/2/22221/05092024whatsapp_image_2024-09-05_at_15_03_23_Form_10.jpg "<a href='https://www.alaquas.org/ficheros/documentos/2024/2/22221/05092024whatsapp_image_2024-09-05_at_15_03_23_Form_10.jpg' target=_blank><i class='fa fa-external-link' aria-hidden='true'></i>.LA MÚSICA, LA CULTURA , LA TRADICIÓ I LA PÓLVORA OMPLIN ALAQUÀS DE FESTA EN LA NIT DEL 4 DE SETEMBRE</a>")

La processó de la Mare de Déu dels Dolors, el concert de Pep Gimeno Botifarra, la Cordà de Sant Miquel i l'espectacle de l'Orquestra Panorama fan vibrar cada racó d'Alaquàs i trauen al carrer a milers de veïnes i veïns.

Milers de veïnes i veïns van gaudir ahir dia 4 de setembre de les diferents propostes de la programació de Festes Majors d’Alaquàs. Música, cultura, tradició i pólvora van ser els elements destacats d’una nit per al record.

A les 20 hores es va iniciar la processó protagonitzada per les Clavariesses de la Mare de Déu dels Dolors que després de 10 anys, i amb molta il·lusió i expectació, tornava a eixir al carrer amb la imatge de la Mare de Déu.

A continuació s’iniciava el tradicional Sopar Estellés i a les 22 hores, Pep Gimeno Botifarra omplia de gom a gom el parc del Roser amb el seu repertori de música valenciana pertanyent a l’àlbum ‘Ja ve l’aire’. Una iniciativa inclosa dins de la XIIIa Festa Estellés organitzada per l’Ajuntament d’Alaquàs per retre homenatje al poeta valencià Vicent Andrés Estellés.

La nit continuava amb la pólvora de la mà dels Clavaris de Sant Miquel. Primer la Pujà i després una espectacular Cordà al Carrer Major van emocionar les i els alaquasers.

Mentrestant, la millor orquestra d’Espanya del moment, l’Orquestra Panorama, il·luminava amb el seu espectacle i la seua gira IA TOUR el recinte firal El Terç, on milers de persones ballaren amb la seua música vibrant acompanyada d’un show únic format per cantants, ballarins i músics.